alexandrainst/scandi-wiki huggingface dataset:
Sneis

Sneis er ei gamal mengdeeining som tilsvarer 20 einingar eller stykk. Ordet sneis kjem frå det norrøne sneis, som tyder 'pinne' eller 'tynn kvist'. Sneis tydde opphavleg mengda av noko som er trædd inn på ein pinne.

Døme på bruk:

ei(t) sneis år - om lag tjue år
ei(t) sneis egg - tjue egg

Avleidde storleikar:

skokk - tre sneis - 60
øll - fire sneis - 80
stort hundre - seks sneis - 120

Snesland
Snesland har vore i bruk som kvadratmål i Dalarna i Sverige.  Før 1665 utgjorde eitt snesland 9 bandland eller 324 kvadrat-alner. Etter 1665 vart det vanleg å definere eit snesland som 10 bandland eller 340 kvadratalner. I Sverige samsvarde dette med 1/40 tønneland eller om lag 126,9 m². Eit snesland samsvarde dessutan med 1/10 kistland eller 1/20 spannland.

Kjelder
 Opphavleg omsett frå bokmålswikipedia artikkelen Snes den 02.12.2009
Snesland i Nordisk familjebok

Tal
Gamle måleiningar
Måleiningar for mengd
Måleiningar for areal
Generelle fourierrekkjer

Generelle fourierrekkjer har i matematisk analyse vist seg å vere nyttige. Dei er alle spesialtilfelle av dekomponeringar ove rein ortonormal base av eit indre produktrom. Her ser ein på kvadratingrerbare funksjonar definert på eit intervall med reelle tal, som mellom anna er viktig for interpolasjonsteori.

Definisjon

Ein tenkjer seg eit sett med kvadratintegrerbare funksjonar med verdiar i F=C eller R,

som er parvise ortogonale for det indre produktet. 

der w(x) er ein vektfunksjon og  representerer kompleks konjugering complex conjugation, til dømes  for F=R.

Den generelle fourierrekkja til ein kvadratintegrerbar funksjon f: [a, b] → F, med omsyn til Φ, vert då

der koeffisientane er

Døme 
Legendre-polynoma er løysingar til Sturm–Liouville-problem 

 

og på grunn av denne teorien er desse polynoma eigenfunksjonar til problemet og er løysingar ortogonale med omsyn til det indre produktet over med einingsvekt. Så vi kan lage ei generelle fourierrekkje (kalla Fourier–Legendre-rekkje) som omfattar legendre-polynom og

Som eit døme, la oss rekne ut Fourier–Legendre-rekkja for ƒ(x) = cos x over [−1, 1]. No er

og ei rekkje omfattar desse ledda

som skil seg frå cos x med om lag 0.003, om 0. Det kan vere nyttig å nytte slike Fourier–Legendre-rekkjer sidan eigenfunksjonane alle er polynom og dermed integral. Slik vert koeffisientane enklare å rekne ut.

Koeffisientteorem 
Somme teorem om koeffisientane cn er mellom anna:

Bessel-ulikskapen

Parseval-teoremet

Om Φ er eit komplett sett

Kjelder
Denne artikkelen bygger på «Generalized Fourier series» frå ,  den 2. desember 2009.  
 

Fourierrekkjer
Basisfunksjon

Ein basisfunksjon er i matematikk eit element av ein viss basis for eit funksjonsrom. Kvar funksjon i funksjonsrommet kan representerast som ein lineær kombinasjon av basisfunksjonar, på same måte som kvar vektor i eit vektorrom kan representerast som ein lineær kombinasjon av basisvektorar. 

I numerisk analyse og tilnærmingsteori vert basisfunksjonane òg kalla blandingsfunksjonar sidan dei vert brukt i interpolasjon. Til denne bruken gjev ei blanding av basisfunksjonane ein interpolert funksjon.

Døme

Polynombasisar
Samlinga av kvadratiske polynom med reelle koeffisientar har {1, t, t2} som basis. Kvart kvadratiske polynom kan skrivast som a1+bt+ct2, altså, ein lineær kombinasjon av basisfunksjonane 1, t, og t2. Settet {(1/2)(t-1)(t-2), -t(t-2), (1/2)t(t-1)} er ein annan basis for kvadratiske polynom, kalla lagrangebasisar.

Fourierbasis
Sinus- og cosinusbølgjer dannar ein (ortonormal) schauder-basis for kvadratintegrerbare funksjonar. Eit døme er samlinga 

som dannar ein basis for L2(0,1).

Kjelder
Denne artikkelen bygger på «Basis function» frå ,  den 2. desember 2009. 
 oppgav desse kjeldene: 
 

Numerisk analyse
Fourieranalyse
Lineær algebra
Numerisk lineær algebra
Aberdeenshire

Aberdeenshire (låglandsskotsk Cooncil o Aiberdeenshire, skotsk-gælisk Siorrachd Obar Dheathain) er ein av 32 sameinte regionar i Skottland. 

Dagens Aberdeenshire er ikkje medrekna City of Aberdeen, som i dag er ein eigen region, som han har fått namnet frå. I lag omfattar den moderne regionen og byen det historiske Aberdeenshire, eit av grevskapa i Skottland som tidlegare var ei administrativ eining. Det gamle grevskapet, utanom City of Aberdeen, er i dag eit statthaldarskap. Statthaldarskapet grensar til statthaldarskapet Banffshire, Inverness-shire, Perthshire, Angus og Kincardineshire. 

Aberdeenshire rådforsamling held til i Woodhill House i Aberdeen; det einaste skotske regionsrådet som har sete utanfor grensene til regionen. Aberdeenshire grensar til Angus og Perth and Kinross i sør og Highland og Moray i vest. I nord og aust ligg Nordsjøen. 

Sommarresidensen til dronning Elisabeth II, Balmoral Castle, ligg i Aberdeenshire.

Kjelder 
 Denne artikkelen bygger på «Aberdeenshire» frå ,  den 2. desember 2009.

Bakgrunnsstoff 
 Aberdeenshire Council
 Kunst i Aberdeenshire
 Sport i Aberdeenshire
Øyvind Dybvad

Øyvind Dybvad () var ein norsk teikneserieskapar. 

Etter folkehøgskule, underoffisersskule og handelsskule vart han knytt til Norsk Barneblad, før han vart fast tilsett i 1941. Alt i 1939 hadde han teke til å arbeide med teikneserien Smørbukk. Han gjorde Smørbukk litt eldre, og samstundes vart forteljingane meir morosame. Dette vart forsterka av Jens R. Nilssen sine fantasifulle teikningar.

Dybvad fekk i 1944 i gang teikneserien Tuss og Troll. Også her var det Jens R. Nilssen som teikna. Han var medredaktør i Norsk Barneblad frå 1949 saman med Andreas Haavoll, men dei to vart i 1954 usamde om opphavsretten til teikneseriane, og Dybvad gjekk over til Noregs Boklag. Her starta han saman med Jens R. Nilssen teikneserien Peik. Øyvind Dybvad var attende som tekstforfattar i Smørbukk i åra 1980–1983.

Utmerkingar 

 Han var æresmedlem i Noregs Mållag 
 Leiar for Bondeungdomslaget i Oslo. 
 For verksemda si vart han tildelt Kongens fortenestmedalje i gull.
 I 1977 vann han Nynorsk barnelitteraturpris for Håkon Hestekar gjennom eld og vatn

Kjelder 
 Haakon W. Isachsen: Ingen jul uten Juleheftene (Egmont Serieforlaget, 2004).
 «Øystein Dybvad» av Svein Askheim hjå Store norske leksikon, innhenta 2. desember 2009.
 «Øyvind Dybvad» i Allkunne, innhenta 17. april 2010.

Referansar 

Norske teikneserieskaparar
Kongens fortenestmedalje i gull
Folk frå Stjørdal
Kalevi Wiik

Kaino Kalevi Wiik () var professor i fonetikk ved Universitetet i Turku i Finland.

Finske språkforskarar
Finsk språkforsking
Gjerdåker haldeplass

Gjerdåker haldeplass ligg på Gjerdåker i Voss herad i Vestland og er ein haldeplass på Bergensbanen. Han vart opna i 1941. 

Gjerdåker ligg mellom Ygre stasjon og Voss stasjon, 381,56 km frå Oslo. Haldeplassen består av ei plattform og eit leskur.

Det er lokaltoga i Raundalen som stoppar på Gjerdåker.

Bakgrunnsstoff 
 «Gjerdåker» på nettstaden til Jernbaneverket 
 «Gjerdåker» i Stasjonsdatabasen til Norsk Jernbaneklubb

Jarnbanestasjonar i Voss
Stasjonar på Bergensbanen
Jarnbanestasjonar opna i 1941
Bulken stasjon

Bulken stasjon ligg på Bulken i Voss herad i Vestland og er ein stasjon på Bergensbanen. Han vart opna i 1883 som del av Vossabanen. Det er lokaltoga på strekkja Bergen-Voss-Myrdal som stoppar på stasjonen. Frå 1894 til 1915 vart stasjonsnamnet skrive Bolken.

Bulken ligg mellom Voss stasjon og Seimsgrend haldeplass, 392,55 km frå Oslo. 

Stasjonsbygningen vart teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Stanghelle stasjon, Dale stasjon (sidan flytt til Reimegrend stasjon), Bolstadøyri stasjon og Evanger stasjon på Vossabanen. Då Bergensbanen opna vart mange av desse stasjonsbygningane forlenga. Stasjonsbygningen på Bulken vart riven i 1991.

Fotnotar

Bakgrunnsstoff 
 «Bulken» på nettstaden til Jernbaneverket 
 «Bulken» i Stasjonsdatabasen til Norsk Jernbaneklubb

Jarnbanestasjonar i Voss
Stasjonar på Bergensbanen
Stasjonar på Vossabanen
Jarnbanestasjonar opna i 1883
William Speirs Bruce

William Speirs Bruce () var ein skotsk oppdagar og polarforskar. Han organiserte og deltok i Scotia-ekspedisjonen (1902-04) til Antarktis og gjorde fleire turar til Spitsbergen. Bruce blei tilboden å delta i sørpolekspedisjonen til Robert Scott, men avslo, da han fann målet for ekspedisjonen useriøst.

Britiske oppdagarar
Britiske antarktisfararar
Antarktika

Antarktika er namnet på det sørlegaste kontinentet på jorda. Det blir også kalla Sørpolfastlandet. Det er ein del av verdsdelen Antarktis, som også omfattar havområdet rundt kontinentet. Det er den kaldaste staden på jorda og er nesten fullstendig dekt av is. Det har inga fast busetjing, men har nokre forskingsstasjonar og noko turisme.

Geografi
Antarktika ligg på den sørlege halvkula, nesten heilt sør for den sørlege polarsirkelen, med kyst mot Sørishavet. Kontinentet har ei flatevidd på 14,4 millionar km². Rundt 98 % av dette  er dekt av isbrear, med ein gjennomsnittleg tjukkleik på minst 1,6 kilometer. 

Kontinentet har ei årleg nedbørsmengd på berre 200 mm ved kysten og endå mindre i innlandet. Det er dermed for ein ørken å rekna, og flatevidda gjer han til verdas største. Antarktis er òg verdsdelen med høgast gjennomsnittleg høgd, lågast gjennomsnittleg luftråme og lågast gjennomsnittstemperatur. Sjå òg klima i Antarktis.

Antarktis er det femte største kontinentet i flatevidd, etter Eurasia, Afrika, Nordamerika og Søramerika.

Historie
Antarktika vart oppdaga seint i januar 1820. Som fleire andre land har Noreg gjort krav på delar av kontinentet, men desse krava har hatt lita meining etter Antarktistraktaten i 1961.

Kjelder
Denne artikkelen bygger på «Antarktika» frå , og «Antarctica» frå  den 3. desember 2009.

Bakgrunnsstoff

Antarktis
Kontinent
Ørkenar
Antarktika

an:Antartida
lmo:Antàrtich
ml:അന്റാര്‍ട്ടിക്ക
Angus

Angus (skotsk-gælisk Aonghas) er ein av 32 regionar og eit statthaldarskap i Skottland. Regionen grensar til Aberdeenshire, Perth and Kinross og Dundee City. Hovudnæringa i regionen er jordbruk og fiske.

Angus var historisk eit grevskap (offisielt kalla Forfarshire frå 1700-talet fram til 1928 då det fekk det gamle namnet sitt attende) fram til 1974 då det vart eit distrikt i regionen Tayside. I 1996 vart det todelte lokalstyret avskaffa og Angus vart oppretta som ei sameint styresmakt. Det tidlegare grevskapet grensa til Kincardineshire i nordaust, Aberdeenshire i nord og Perthshire i vest. I sør låg Fife på andre sida av Firth of Tay. Grensene til dagens region er nøyaktig lik dei gamle grevskapsgrensene bortsett frå City of Dundee.

Angus kan delast inn i tre geografiske område. I nord og vest er landskapet dominert av fjell. Dette er området med dei fem Angus Glens er tynt folkesett og hovudnæringa her er åsjordbruk. I sør og aust består landskapet av rullande åsar som grensar til sjøen. Dette området er meir folkesett med dei større byane og byen Dundee ved kysten. I mellom ligg Strathmore, som er gælisk for «den store dalen», som er eit frodig jordbruksområde kjend for dyrking av poteter, bærfrukt og oppdrett av anguskveg.

Byar og landsbyar

Byar 
Arbroath—størsteby
Brechin
Carnoustie
Forfar—administrasjonsstad
Kirriemuir
Monifieth
Montrose

Landsbyar 
Aberlemno
Arbirlot
Auchmithie
Birkhill
Bridge of Craigisla
Carmyllie
Dunnichen
East Haven
Edzell
Farnell
Friockheim
Glamis
Guthrie
Inverkeilor
Kingsmuir
Letham—største landsby
Newbigging
Newtyle
Memus
Menmuir
Monikie
Muirhead
Murroes
St Vigeans
Tealing
Tarfside
Unthank

Bakgrunnsstoff 
Offisiell nettstad

Kjelder 

Denne artikkelen bygger på «Angus» frå ,  den 3. desember 2009.
Adobe Reader

Adobe Reader er ei programvare utvikla av programvareselskapet Adobe, programmet har i hovudsak som funksjon å lese PDF-filer. Adobe har òg utvikla ei kommersiell programvare, Adobe Acrobat, som kan opprette og redigere PDF-filer, såvel som å lese dei.

Windows-program
PDF-program
Katla på Bømlo

Katla er ein tidlegare småbruksstad på Goddo i Bømlo kommune.

På Skinnhueneset ligg Katla skulemuseum, som vart bygd på 1900-talet. Dette huset fungerte som skule for folk som budde i nærleiken, og om vintrane blei det ofte fire veker med skule grunna dårlege vegforhold. Bortsett frå ei ny taklegging der det blei lagt nærast identiske takheller, er katlaskulen den einaste attverande skulen på Bømlo som ikkje er renovert. På Katla er det stasjonert ein vêrradar som vert drifta av Meteorologisk institutt.

Gardar på Bømlo
Øyar i Bømlo
Prinsipp

Prinsipp kjem frå latin principium, som tyder «opphav» eller «første årsak». Prinsipp vert brukt i tydinga grunnsetning, som i ei overordna eller grunnleggjande setning for tenking eller handling.

Sjå òg 
 Aksiom
 Maksime
 Norm
 Regel

Filosofi
Grunnleggjande metafysikk
Nikiforos Lytras

Nikiforos Lytras () var ein gresk målar knytt til München-skulen.

Liv
Som fleire andre greske målarar var Lytras fødd på Tínos. Han lærte målarkunst ved biletkunstakademiet i Aten før han i 1860 vann eit stipend til å studera i München, og fekk Carl von Piloty som lærar. Etter fullendte studie i 1866 blei han tilsett som professor i Aten, og hadde stillinga livet ut. 

I 1873 og dei neste fire åra la han ut på reiser til Smyrna, Vesle-Asia, Egypt og München igjen, saman med målaren Nikolaos Gysis. I 1879 gifta han seg med Irini Kiriakidi, dotter av ein kjøpmann i Smyrna. Dei fekk seks barn. Sonen Nikolaos Lytras følgde i fotspora hans, han studerte også målarkunst i München.

Verk
Lytras skapte akademisk kunst i tråd med det han hadde lært München, men hadde særskild interesse for folkelivsskildringar og portrett. Under tida i München måla han særleg måleri med tema frå gresk historie og mytologi. Etter at han kom tilbake til Hellas byrja han måla portrett og bilde frå dagleglivet, noko han også fanga på reisene sine. Mot slutten av livet måla Nikiforos Lytras mange bilde med aldring, einsemd og dødsangst som tema.

Døme

Kjelder
Denne artikkelen bygger på «Nikiforos Lytras» frå ,  den 3. desember 2009.

Bakgrunnsstoff

Greske kunstnarar
Realistiske kunstmålarar
Målarar frå 1800-talet
Viggo Nonås

Viggo Nonås () er ein norsk forfattar, oppvaksen på Osterøy, men no busett i Fusa. 
Hans store interesse for bilferjer heilt frå barndommen førte til bok om historia til bilferjene i Nordhordland, Bil, fira vaksne og sju ungar - ferjeminner frå Nordhordland

Bibliografi 
 Bil, fira vaksne og sju ungar, Kapabel Forlag 2008, ISBN 978-82-8163-023-9

Norske forfattarar
Folk frå Osterøy
Galleri Nils Bergslien

Galleri Nils Bergslien er eit museum i tettstaden Eidfjord i Eidfjord kommune. Muséet syner fram verk av kunstmålaren Nils Bergslien (1853–1928), som var vossing, men som vart gift i Eidfjord der han budde det meste av livet til han døydde i 1928. Tomta hans, Bergsliskorane, vart òg kjøpt opp av kommunen og gjort til kulturminne.

I 1980 var det dødsbuauksjon etter Odd og Gjertina Bergslien, son og sonekona hans Nils. Her kjøpte kommunen fleire gjenstandar og kunstverk av målaren. I åra som kom gjorde kommunen fleire innkjøp, som i 1985, då dei heldt fram med innkjøp av 15 Bergslien-måleri av Ewald Galtung Døsvig i Bergen. Huset der 12 av bileta hang, skulle rivast for å gje plass for utviding av Hotell Norge i Bergen. Tre av desse bileta hadde vore på rull i 70 år, og hadde ikkje vorte synt fram tidlegare.

Framleis får kommunen tilbod om å kjøpa bilete frå ulike auksjonsbyrå. I 1996 inneheldt Bergslien-samlinga til kommunen 47 måleri innan ulike teknikkar og 11 gipsmodellar. Størsteparten av samlinga har vorte restaurert og reinsa av kommunen. 

Galleri Nils Bergslien opna i 2001 og ligg i tilknyting til Hotel Vøringfoss i Eidfjord. I tillegg til Bergslien-måleria, har det òg eit rom for skiftande utstillingar av andre kunstnarar. Galleriet har sommarope med gratis inngang.

Kjelder og bakgrunnsstoff 

 Om Bergslien og innkjøp av bileta hans. 
 Digital omvisning i galleriet 
 Destinasjon Eidfjord om galleriet
 Eidfjord Kommune om galleriet

Museum i Vestland
Kultur i Eidfjord
Skipingar i 2001
Byggverk i Eidfjord
Nærbø stasjon

Nærbø stasjon ligg i Hå kommune 37,68 kilometer frå Stavanger stasjon på Sørlandsbanen sin 561,16 kilometer lange linje. Han ligg 31,4 meter over havet. Det har vore stasjon på Nærbø frå Jærbanen vart opna i 1878.

Kjelder 

Stasjonar på Jærbanen
Byggverk i Hå
Jarnbanestasjonar opna i 1878
1878 i Noreg
Bergsliskorane

Bergsliskorane er namnet på bustaden til kunstmålaren Nils Bergslien (1853–1928). Bustaden ligg om lag 1 km frå Eidfjord sentrum, og er i dag eit kulturminne eigd av Eidfjord kommune.

Tomta heitte opphavleg Kråkeskorane då Nils og Johanna Bergslien kjøpte henne i 1886. Kona hans, Johanna Myklatun frå Øvre Eidfjord fekk med seg ei gamal røykstove til tomta som vart kalla gamlastovo. Her budde ekteparet fram til 1890-talet, då våningshuset i sveitserstil vart sett opp. Nils Bergslien nytta Gamlastovo som atelier etter dette.

Etter at Bergslien døydde, budde det folk i huset fram til 1980-talet, mellom anna etterkomarane til Nils og Johanna. 
I 1978 kjøpte Eidfjord kommune bustaden til Bergslien, på folkemunne kalla Bergsliskorane med atelier, eldhus og bustadhus av son og sonekona hans Nils, Odd og Gjertina Bergslien. I skøytet står det mellom anna: «Den del av eigedomen som ligg mellom bergalaget og Simadalsvegen, og som omfattar bakken, skarvet og inntil 5.meter frå den gamle løa, (I daglegtala kalla Bergsliskorane) skal med påståande hus, solur og granittstøtta for all framtid takast vare på av kommunen som minne etter kunstmålaren Nils Bergslien.» 

Eidfjord Kommune har i tillegg formulert at dei ynskjer at «huset skal vera ein kombinasjon av heidersbustad, museum og lokal kunst med Bergslien som hovudtema og senter for praktisk teoretisk kunststudium» i eit skriv frå 1987. 

Sidan dei siste bebuarane i huset døydde, har Eidfjord kommune rusta opp bustaden etter antikvariske prinsipp. Bustaden framstår i dag med opphavleg fargeval og er innreidd med sengeplass til 4 personar. Tanken er at bustaden skal verta brukt som kunstnarbustad for kunstnarar som vitjar Eidfjord. 

Eidfjord kommune eig òg ei målerisamling av Bergslien; Galleri Nils Bergslien i Eidfjord Sentrum.

Bakgrunnsstoff 
 Om bustaden. 
 Museum i Eidfjord kommune 
 Kunstformidling i Eidfjord 
 Framsyning av bustaden for tilreisande kunstnarar. På engelsk.

Kjelder 

 Om bustaden. 
 Museum i Eidfjord kommune 
 Kunstformidling i Eidfjord 
 Framsyning av bustaden for tilreisande kunstnarar. På engelsk.

Kultur i Eidfjord
Museum i Vestland
Kunstnarheimar
Byggverk i Eidfjord
Seimsgrend haldeplass

Seimsgrend haldeplass ligg i Seimsgrend i Voss herad i Vestland og er ein haldeplass på Bergensbanen. Han vart opna i 1936. Frå 1936 til 1938 heitte haldeplassen Seim,

Seimsgrend ligg mellom Bulken stasjon og Evanger stasjon, 396,16 km frå Oslo. Haldeplassen består av ei plattform og eit leskur.

Det er nokre av lokaltoga Bergen-Voss-Myrdal som stoppar på haldeplassen.

Fotnotar

Bakgrunnsstoff 
 «Seimsgrend» på nettstaden til Jernbaneverket 
 «Seimsgrend» i Stasjonsdatabasen til Norsk Jernbaneklubb

Jarnbanestasjonar i Voss
Stasjonar på Bergensbanen
Jarnbanestasjonar opna i 1936
Evanger stasjon

Evanger stasjon ligg i Evanger i Voss herad i Vestland og er ein stasjon på Bergensbanen. Han vart opna i 1883 som del av Vossabanen. Det er lokaltoga på strekkja Bergen-Voss-Myrdal som stoppar på stasjonen. Frå 1894 til 1917 vart stasjonsnamnet skrive Ævanger.

Evanger ligg mellom Seimsgrend haldeplass og Jørnevik haldeplass, 403, 66 km frå Oslo. 

Stasjonsbygningen vart teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Stanghelle stasjon, Dale stasjon (sidan flytt til Reimegrend stasjon), Bolstadøyri stasjon og Bulken stasjon på Vossabanen. Då Bergensbanen opna vart mange av desse stasjonsbygningane forlenga.

Fotnotar

Bakgrunnsstoff 
 «Evanger» på nettstaden til Jernbaneverket 
 «Evanger» i Stasjonsdatabasen til Norsk Jernbaneklubb

Jarnbanestasjonar i Voss
Balthazar Lange
Stasjonar på Bergensbanen
Stasjonar på Vossabanen
Jarnbanestasjonar opna i 1883
Jørnevik haldeplass

Jørnevik haldeplass ligg i Jørnevik i Voss i Vestland og var ein haldeplass på Bergensbanen fram til 2012. Han vart opna i 1936. Frå 1936 til 1938 vart namnet på haldeplassen skrive Hjørnevik.

Jørnevik ligg mellom Evanger stasjon og Bolstadøyri stasjon, 410,24 km frå Oslo. Haldeplassen består av ei plattform.

Det var nokre av lokaltoga Bergen-Voss-Myrdal som stoppa på haldeplassen.

Fotnotar

Bakgrunnsstoff 
 «Jørnevik» på nettstaden til Jernbaneverket 
 «Jørnevik» i Stasjonsdatabasen til Norsk Jernbaneklubb

Stasjonar på Bergensbanen
Jarnbanestasjonar i Voss
Jarnbanestasjonar opna i 1936
Nedlagde jarnbanestasjonar i Vestland
Bolstadøyri stasjon

Bolstadøyri stasjon ligg på Bolstadøyri i Voss kommune i Vestland og er ein stasjon på Bergensbanen. Han vart opna i 1883 som del av Vossabanen. Det er lokaltoga på strekkja Bergen-Voss-Myrdal som stoppar på stasjonen. Frå 1883 til 1923 heitte stasjonen Bolstad.

Bolstadøyri ligg mellom Jørnevik haldeplass og Dale stasjon, 414,13 km frå Oslo. 

Stasjonsbygningen vart teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Stanghelle stasjon, Dale stasjon (sidan flytt til Reimegrend stasjon), Evanger stasjon og Bulken stasjon på Vossabanen. Då Bergensbanen opna vart mange av desse stasjonsbygningane forlenga.

Fotnotar

Bakgrunnsstoff 
 «Bolstadøyri» på nettstaden til Jernbaneverket
 «Bolstadøyri» i Stasjonsdatabasen til Norsk Jernbaneklubb

Jarnbanestasjonar i Voss
Balthazar Lange
Stasjonar på Bergensbanen
Stasjonar på Vossabanen
Jarnbanestasjonar opna i 1883
Dale stasjon

Dale stasjon ligg i Dale i Vaksdal kommune i Vestland og er ein stasjon på Bergensbanen. Han vart opna i 1883 som del av Vossabanen. I tillegg til lokaltoga på strekkja Bergen-Voss-Myrdal stoppar nokre fjerntog ved stasjonen. 

Dale ligg mellom Bolstadøyri stasjon og Stanghelle stasjon, 425,29 km frå Oslo. 

Stasjonsbygningen som vart reist til opninga av Vossabanen vart teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Stanghelle stasjon, Bolstadøyri stasjon, Evanger stasjon og Bulken stasjon på Vossabanen. Då Bergensbanen skulle opnast var stasjonen i Dale vorten for liten, og han vart flytt til Reimegrend stasjon. Til erstatning vart stasjonen på Voss, som var vorten for liten der, teken ned og flytt til Dale. Også den var teikna av Balthazar Lange.

Fotnotar

Bakgrunnsstoff 
 «Dale» på nettstaden til Jernbaneverket 
 «Dale» i Stasjonsdatabasen til Norsk Jernbaneklubb
 Den fyrste stasjonsbygning fotografert i byrjinga av 1880-åra
 

Balthazar Lange
Stasjonar på Bergensbanen
Samferdsle i Vaksdal
Byggverk i Vaksdal
Kulturminne i Vaksdal
Jarnbanestasjonar opna i 1883
Jarnbanestasjonar i Vestland
Stasjonar på Vossabanen
Stanghelle stasjon

Stanghelle stasjon ligg på Stanghelle i Vaksdal kommune i Vestland og er ein stasjon på Bergensbanen. Han vart opna i 1883 som del av Vossabanen. Det er lokaltoga som går Bergen-Voss-Myrdal som stoppar ved stasjonen. 

Stanghelle ligg mellom Dale stasjon og Vaksdal stasjon, 432,22 km frå Oslo. 

Stasjonsbygningen er teikna av Balthazar Lange, og vart oppført etter ein typeteikning kalla fjerde klasse som også vart nytta til Nesttun stasjon (sidan flytt til Ygre stasjon), Haukeland stasjon, Arna gamle stasjon, Trengereid stasjon, Dale stasjon (sidan flytt til Reimegrend stasjon), Bolstadøyri stasjon, Evanger stasjon og Bulken stasjon på Vossabanen. Då Bergensbanen vart opna vart mange av desse stasjonsbygningane forlenga.

Fotnotar

Bakgrunnsstoff 
 «Stanghelle» på nettstaden til Jernbaneverket
 «Stanghelle» i Stasjonsdatabasen til Norsk Jernbaneklubb

Balthazar Lange
Stasjonar på Bergensbanen
Samferdsle i Vaksdal
Byggverk i Vaksdal
Jarnbanestasjonar opna i 1883
Jarnbanestasjonar i Vestland
Stasjonar på Vossabanen